1980களில் நடைபெற்ற ஈரான் - ஈராக் போரின் போது, அலி காமெனியின் கட்டுப்பாட்டில் ஈரானிய புரட்சிகர காவல் படை செயல்பட்டது.ரூகொல்லா கொமெய்னி ஈரான் நாட்டின் அதி உயர் அதிகாரம் படைத்த ஆன்மீக &amp; அரசியல் தலைவராக இருக்கையில், அலி காமெனி 1981 முதல் 1989 முடிய ஈரான் நாட்டின் அதிபராக தேர்வு செய்யப்பட்டார். 3 சூன் 1989 அன்று ரூகொல்லா கொமெய்னி இறந்த பின்னர், 4 சூன் 1989 அன்று ஈரான் நாட்டின் அறிஞர்கள் மன்றம் கூடி, அலி கொமெனியை இரானின் அதி உயர் அதிகாரம் படைத்த ஆன்மீகம் மற்றும் அரசியல் பதவிக்கு தேர்வு செய்ததது. அலி காமெனி ஈரானின் முப்படைகளையும் கட்டளையிடும் தலைமைத் தலைவர் ஆவார். மேலும் அரசியல் மற்றும் நிர்வாகம், வெளியுறவுக் கொள்கை, தேசியத் திட்டங்கள் போன்றவற்றில் இறுதி முடிவு எடுக்கும் அதிகாரம் படைத்தவர் ஆவார்.